# A Magyar Köztársaság Rendőrsége

### A Wikipédiából, a szabad lexikonból.

Ezt a szócikket át kellene olvasni, ellenőrizni a szövegét, tartalmát. További részleteket a cikk vitalapján találhatsz.

Magyarországon a rendőrség állami szinten, Magyar Köztársaság Rendőrsége néven működik, katonai elvek szerint tagozódik, bár egyes szolgálati ágakban már megfigyelhető a „civilesedés”. 2006-ig a Belügyminisztériumnak volt alárendelve, 2006-tól felügyeletét a Határőrséggel együtt az Igazságügyi és Rendészeti Minisztérium vette át. Megyei főkapitányságokra oszlik, ezek tovább tagozódnak városi kapitányságokra. Emellett országos hatáskörű szervei is léteznek, mint a Nemzeti Nyomozóiroda (FBI-mintára létrehozott bűnügyi rendőri szerv), a Köztársasági Őrezred (a közjogi méltóságokat és állami létesítményeket védi), illetve a Rendészeti Biztonsági Szolgálat (a nyugat-európai csendőrségekhez hasonló szerv). A testület alapvető átszervezésére az 1990-es rendszerváltás után került sor, 1945-46-tól ugyanis a Belügyminisztérium alatt egy szervezetbe tömörítve működött az állambiztonsági szolgálatokkal. Ma Magyarországon rendőri feladatokat a Rendőrség mellett a Határőrség és a Pénzügyminisztérium alá tartozó Vám- és Pénzügyőrség lát el. Az Európai Unióhoz történő csatlakozás miatt felmerült a Rendőrség és a Határőrség fúziójának elképzelése, mivel azonban a törvénymódosításhoz kétharmados többség kell, ez egyelőre kétséges.

## [szerkesztés] Külső hivatkozások

- A Magyar Rendőrség honlapja
- BM rendelet a Rendőrség Szolgálati Szabályzatáról

| Ez a társadalomtudományi tárgyú lap még csak csonk (azaz erősen hiányos). Segíts te is, hogy igazi szócikk lehessen belőle!

A lap eredeti címe "http://hu.wikipedia.org../../../a/_/m/A_Magyar_K%C3%B6zt%C3%A1rsas%C3%A1g_Rend%C5%91rs%C3%A9ge_6ab7.html"

Kategóriák: Lektorálandó lapok | Lektorálandó lapok 2006 augusztusából | Magyarországi állami szervezetek | Csonkok (társadalomtudomány)

##### Views

- Szócikk
- Vitalap
- Aktuális változat

##### Keresés